
3 priedas

VALSTYBĖS ĮMONĖS TURTO BANKO
SPECIALIOSIOS PASLAUGŲ SUTARTIES SĄLYGOS
Vilnius, _____________, Nr. _______

Valstybės įmonė Turto bankas (toliau – Užsakovas), įmonės kodas 112021042, atstovaujama ________________________, veikiančio pagal ________________________,
________________________, (toliau – Paslaugos teikėjas), įmonės kodas ______, atstovaujamas (- a) ________________________, veikiančio pagal ________________________,
toliau kiekviena atskirai vadinama šalimi, o abi kartu – šalimis, atsižvelgdamos į _________________ (nurodomas viešojo pirkimo pavadinimas, numeris ir pirkimo dalis, jei pirkimas buvo skaidomas į dalis), vykdyto __________ (nurodomas viešojo pirkimo būdas), rezultatus, sudarė šią paslaugų sutartį (toliau – Sutartis).
Šios specialiosios paslaugų sutarties sąlygos aiškinamos ir taikomos kartu su Bendrosiomis paslaugų sutarties sąlygomis, kurios yra pateikiamos Sutarties priede ir yra neatskiriama Sutarties dalis. Esant prieštaravimų tarp Bendrųjų sutarties sąlygų ir Specialiųjų sutarties sąlygų, taikomos Specialiosios paslaugų sutarties sąlygos.
1. SUTARTIES DALYKAS
Paslaugos teikėjas įsipareigoja Sutartyje nurodytomis sąlygomis ir terminais suteikti Užsakovui _________________________ (nurodomas paslaugų pavadinimas) (toliau – Paslaugos).
1.2.	Pagal šią Sutartį Užsakovui teikiamų Paslaugų aprašymas, jų apimtis ir kiti reikalavimai Paslaugoms yra nurodyti Techninėje specifikacijoje (Priedas Nr. 1), kuri yra neatskiriama šios Sutarties dalimi. 

2. ŠALIŲ SUTARTINIAI ĮSIPAREIGOJIMAI
2.1. Paslaugos teikėjas įsipareigojimus pagal Sutartį pradeda vykdyti nuo Sutarties įsigaliojimo dienos.  
2.2. Paslaugos teikėjas įsipareigoja:
2.2.1. Pasirašius Sutartį, per 3 (tris) darbo dienas Paslaugos teikėjas privalo parengti ir suderinti su Perkančiąja organizacija kenkėjų kontrolės programą ir instrukcijas bei kenkėjų kontrolės žurnalus;
2.2.2. suderinęs su Užsakovu, paskirti Paslaugų teikimui būtinus specialistus;
2.2.3. suderinęs su Užsakovu, užtikrinti atitinkamą Paslaugų teikimo dokumentacijos tvarkymą;
2.2.4. pagal Užsakovo poreikį, Paslaugos teikėjas įsipareigoja priimti užklausas, susijusias su Sutartyje nurodytų Paslaugų teikimu ir jų kokybe, per Užsakovo nurodytą turto valdymo sistemą ar kitą įmonės naudojamą turto valdymo / priežiūros įrankį (toliau – Sistema) ir naudojantis Sistema nedelsiant teikti atsakymus į kiekvienos pateiktos (registruotos) užklausos ar kito Sistemos pranešimo įvykdymą.
2.2.5. griežtai laikytis Lietuvos Respublikos teisės aktų reikalavimų ir užtikrinti, kad Paslaugų teikėjo darbuotojai laikytųsi higienos, darbo saugos ir priešgaisrinės saugos reikalavimų, kitų Lietuvos Respublikoje galiojančių teisės aktų nuostatų;
2.2.6. Sutartyje nurodytomis sąlygomis ir terminais, pagal poreikį vykdyti kenkėjų kontrolę Užsakovo patalpose bei jų prieigose. Sutarties šalys susitaria, kad tai yra esminė sutarties sąlyga;
2.2.7. vykdyti kitus Sutartimi prisiimtus įsipareigojimus.
2.3. Užsakovas įsipareigoja:
2.3.1. Sutartyje nustatytais terminais ir tvarka atsiskaityti už tinkamai suteiktas Paslaugas;
2.3.2. vykdyti kitus Sutartimi prisiimtus įsipareigojimus.
2.5. Jeigu atsiranda aplinkybės, dėl kurių visos Sutarties ar jos dalies vykdymas nėra galimas (pavyzdžiui, trečiųjų šalių įtaka; sustabdytas finansavimas arba trūksta finansavimo; kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris Tiekėjas), Sutarties (ar jos dalies) vykdymas gali būti sustabdytas tai fiksuojant Šalių rašytiniu susitarimu. Sutarties (ar jos dalies) vykdymas gali būti sustabdytas ne ilgiau kaip 6 (šešiems) mėnesiams bendrai per visą Sutarties vykdymo laikotarpį. Jeigu pasibaigus šiam terminui, aplinkybė, dėl kurios buvo sustabdytas Sutarties (ar jos dalies) vykdymas, tęsiasi ir dėl to Sutarties (ar jos dalies) vykdymo atnaujinti nėra galimybės, Sutartis vienos iš šalių iniciatyva gali būti nutraukiama. Į Sutartinių įsipareigojimų įvykdymo terminus Sutarties vykdymo sustabdymo laikas neįskaičiuojamas.
2.6. Sutartis jos galiojimo laikotarpiu gali būti pakeista neviršijant pradinės Sutarties kainos jei atsiranda pagrįstas poreikis įtraukti papildomą objektą, kuriam bus teikiamos Paslaugos pagal Sutartį, atsiranda poreikis įtraukti Paslaugos dalį nenurodytą (-us) Sutarties priede Nr. 1, atsisakyti Paslaugos ir (ar) jos dalies nurodytos (-ų) Sutarties priede Nr. 1 ar atskirų Paslaugų. Šalys, siekdamos atlikti Sutarties pakeitimus, turi informuoti kitą šios Sutarties kontrahentą prieš 30 (trisdešimt) kalendorinių dienų, pateikdama papildomą susitarimą dėl Sutarties pakeitimo..
2.7. Užsakovas turi teisę nepasirašyti suteiktų paslaugų priėmimo – perdavimo akto ir (ar) nemokėti už netinkamai suteiktas Paslaugas, kol nebus pašalinti Paslaugų teikimo trūkumai.
2.8. Kiti Sutarties šalių tarpusavio įsipareigojimai yra nustatyti Sutarties priede Nr. 1 (Techninėje specifikacijoje) ir Bendrosiose paslaugų sutarties sąlygose.

3. SUTARTINIŲ PRIEVOLIŲ ĮVYKDYMO UŽTIKRINIMAS
3.1. Paslaugos teikėjo Sutartyje nustatytų prievolių įvykdymas užtikrinamas netesybomis.
3.2 Paslaugos teikėjui neįvykdžius arba netinkamai įvykdžius Techninėje specifikacijoje 4 punkte numatytus įsipareigojimus, Užsakovas įgyja teisę reikalauti, kad Tiekėjas sumokėtų Užsakovui 0,1 proc. dydžio delspinigius už kiekvieną uždelstą kalendorinę dieną nuo pradinės Sutarties kainos (be PVM), tačiau bet kokiu atveju ne mažiau kaip 5,00 Eur (penki eurai) už kiekvieną uždelstą kalendorinę dieną. Bendra maksimali delspinigių skaičiavimo riba nustatoma 15 (penkiolikos) procentų nuo pradinės Sutarties kainos (be PVM).
3.3. Tiekėjui neįvykdžius arba netinkamai įvykdžius kitus Sutartyje ir / ar Techninėje specifikacijoje numatytus įsipareigojimus (išskyrus įsipareigojimus, už kurių pažeidimą atsakomybė numatyta Sutarties specialiųjų sąlygų 3.2 punkte), Užsakovas įgyja teisę reikalauti, kad Tiekėjas sumokėtų 100,00 eurų (šimtą eurų) dydžio baudą už kiekvieną įsipareigojimų pažeidimo atvejį, kuri laikoma minimaliais, teisingais, sąžiningais ir neginčijamais Pirkėjo nuostoliais.
3.4. Nutraukus Sutartį dėl Tiekėjo kaltės, Užsakovas įgyja teisę reikalauti, o Tiekėjas pareigą sumokėti 10 procentų dydžio baudą nuo pradinės Sutarties kainos be PVM.
3.5. Užsakovas priskaičiuotas netesybų sumas turi teisę išskaičiuoti iš Tiekėjui mokėtinos sumos. Užsakovui neišskaičiavus netesybų, Tiekėjas privalo sumokėti jas į Sutartyje ar Užsakovo reikalavime nurodytą Užsakovo sąskaitą ne vėliau kaip per 15 (penkiolika) kalendorinių dienų nuo Užsakovo reikalavimo gavimo dienos.
3.6. Užsakovui laiku neatsiskaičius su Tiekėju, Užsakovas, Tiekėjui pareikalavus, moka 0,1 proc. delspinigius nuo laiku nesumokėtos sumos, tačiau bet kokiu atveju ne mažiau kaip 5,00 Eur (dešimt eurų) už kiekvieną uždelstą kalendorinę dieną. Bendra maksimali delspinigių skaičiavimo riba nustatoma 15 (penkiolikos) procentų nuo pradinės Sutarties kainos (be PVM)
3.7.	Netesybų sumokėjimas neatleidžia Sutarties Šalių nuo pareigos vykdyti Sutartimi prisiimtų įsipareigojimų. Sutarties nutraukimas neatleidžia Sutarties Šalių nuo delspinigių, priskaičiuotų iki Sutarties nutraukimo, mokėjimo.
4. KAINA IR ATSISKAITYMO TVARKA
4.1. Sutarčiai taikoma kainodara: fiksuoto įkainio.
4.2. Pradinė Sutarties kaina be PVM (vadovaujantis Lietuvos Respublikos pridėtinės vertės mokesčio įstatymo 20 straipsniu, Paslaugos PVM neapmokestinamos):
4.2.1. Pirmai pirkimo daliai 6 250,00 Eur (šeši tūkstančiai du šimtai penkiasdešimt eurų, 00 ct.); 
4.2.2. Antrai pirkimo daliai 6 250,00 Eur (šeši tūkstančiai du šimtai penkiasdešimt eurų, 00 ct.);
4.2.3. Trečiai pirkimo daliai 6 250,00 Eur (šeši tūkstančiai du šimtai penkiasdešimt eurų, 00 ct.);
4.2.4. Ketvirtai pirkimo daliai 6 250,00 Eur (šeši tūkstančiai du šimtai penkiasdešimt eurų, 00 ct.).
Šioje Sutartyje pradinės Sutarties vertė yra lygi maksimaliai pirkimui skirtai lėšų sumai be PVM pirkimo dokumentuose ir Sutartyje nurodytų Paslaugų įsigijimui Tiekėjo pasiūlyme nurodytais įkainiais be PVM.
4.3.	Užsakovas sumoka Paslaugos teikėjui už tinkamai suteiktas Paslaugas per 30 kalendorinių dienų po Paslaugų perdavimo-priėmimo akto pasirašymo ir PVM sąskaitos faktūros gavimo dienos, laikant, kad Užsakovas su Tiekėju atsiskaitė tinkamai, kai Užsakovas padaro pavedimą iš jo vardu atidarytos banko sąskaitos į Tiekėjo šioje Sutartyje nurodytą banko sąskaitą, nepriklausomai nuo to kada pinigai į ją pateks..
4.4. Užsakovas neįsipareigoja nupirkti viso Sutartyje numatyto Paslaugų kiekio bei sumokėti visos Sutarties 4.2. punkte nurodytos kainos. Galutinė faktinė Sutarties kaina bus apskaičiuojama pagal faktiškai Paslaugos teikėjo suteiktų ir Užsakovo priimtų Paslaugų kiekį pagal paslaugų perdavimo priėmimo aktą, kuriame Paslaugos teikėjas privalo nurodyti Užsakovo sutarties numerį ir jos sudarymo datą, objekto adresą, sutartyje ir (arba) jos prieduose nurodytus konkrečius suteiktų paslaugų kiekius, sutartyje numatytus įkainius, jų kiekius ir kainas. 
4.5. Sutarties kaina / įkainiai gali būti perskaičiuojama (peržiūrėta) Bendrosiose paslaugų sutarties sąlygose nustatyta tvarka. Pirma Sutarties kainos / įkainių peržiūra atliekama ne anksčiau nei po 6 (šešių) mėnesių po Sutarties įsigaliojimo ir po to kaina / įkainiai gali būti peržiūrimi ne dažniau negu kas 6 (šešis) mėnesius. Vėlesnis kainų arba įkainių perskaičiavimas (peržiūrėjimas) negali apimti laikotarpio, už kurį jau buvo atliktas perskaičiavimas (peržiūrėjimas).
4.6. Tiekėjas įsipareigoja nedelsiant po Paslaugų perdavimo-priėmimo akto pasirašymo, bet ne vėliau nei iki sekančio mėnesio 5 (penktos) dienos, pateikti PVM sąskaitą faktūrą prie kurios turi būti pridedami abiejų šalių pasirašyti Paslaugų perdavimo-priėmimo aktai kaip atitinkamos sąskaitos priedai. Tuo atveju, jeigu Tiekėjas pateikia PVM sąskaitą faktūrą pavėluotai arba joje nėra nurodytas Sutarties numeris, Užsakovas PVM sąskaitą faktūrą turi teisę apmokėti kartu su sekančio mėnesio mokėjimu, bet ne vėliau kaip per 60 kalendorinių dienų nuo Paslaugų perdavimo-priėmimo akto pasirašymo ir PVM sąskaitos faktūros gavimo dienos.
4.7. Tiekėjo pateikiamoje PVM sąskaitoje faktūroje turi būti nurodytas Sutarties numeris bei kita Bendrųjų Sutarties sąlygų 9.3 punkte nurodyta informacija, be to Tiekėjas turi pareigą išrašyti vieną bendrą PVM sąskaitą faktūrą už Paslaugas suteiktas visuose Sutartyje nurodytuose objektuose (jei pagal Sutartį paslaugos teikiamos ne viename objekte). Pagal šią Sutartį pateikiamoje PVM sąskaitoje faktūroje negali būti nurodytos paslaugos, prekės ar darbai, kurie buvo suteikti vykdant kitas sutartis. Taip pat šioje PVM sąskaitoje faktūroje kainos ir / ar įkainiai turi tiksliai sutapti su Sutartyje nurodytomis kainoms ir / ar įkainiais. Tuo atveju, jeigu Tiekėjo pateikta PVM sąskaita faktūra neatitinka šio Sutarties punkto reikalavimų, Užsakovas tokią PVM sąskaitą faktūrą grąžina tikslinti Tiekėjui, nurodydamas nedelsiant pateikti PVM sąskaitą faktūrą, atitinkančią šio Sutarties punkto reikalavimus.
4.8. Užsakovas neįsipareigoja nupirkti viso Sutartyje numatyto Paslaugų kiekio bei sumokėti visos Sutarties 4.2 punkte nurodytos kainos. Galutinė Sutarties kaina bus apskaičiuojama pagal faktiškai Tiekėjo suteiktų ir Užsakovo priimtų Paslaugų kiekį.
4.9. Sutarties kaina / įkainiai gali būti perskaičiuojama (peržiūrėta) Bendrosiose paslaugų sutarties sąlygose nustatyta tvarka. Pirma Sutarties kainos / įkainių peržiūra atliekama ne anksčiau nei po 6 (šešių) mėnesių po Sutarties įsigaliojimo ir po to kaina / įkainiai gali būti peržiūrimi ne dažniau negu kas 6 (šešis) mėnesius. Vėlesnis kainų arba įkainių perskaičiavimas (peržiūrėjimas) negali apimti laikotarpio, už kurį jau buvo atliktas perskaičiavimas (peržiūrėjimas).
4.10. Jeigu bet kokio mokėjimo pagal Sutartį termino pabaigos data sutampa su nedarbo ar šventine diena, atitinkamu mokėjimo terminu yra artimiausia po tokios nedarbo ar šventinės dienos einanti darbo diena. Šalys susitaria, kad apskaičiuojant ir mokant Sutartyje nustatytus mokėjimus yra laikoma, kad mėnesį sudaro faktinis dienų skaičius, o metus – 365 (trys šimtai šešiasdešimt penkios) dienos.
4.11. Jei Sutarties vykdymo metu Užsakovas Tiekėjui sumokėjo daugiau nei jam priklauso pagal Sutartį, Tiekėjas permokėtą sumą nedelsdamas, bet visais atvejais ne vėliau nei per 3 (tris) darbo dienas nuo pareikalavimo iš Užsakovo gavimo dienos ir (ar) šios aplinkybės pastebėjimo pačiam Tiekėjui dienos, besąlygiškai privalo grąžinti Užsakovui.

5. SUBTIEKIMAS
5.1. Sutarties vykdymui Paslaugos teikėjas pasitelkia šiuos subtiekėjus: (pildyti jei Tiekėjo pasiūlyme nurodyti konkretūs pasitelkiami subtiekėjai. Tuo atveju, jeigu subtiekėjas nebuvo nurodytas Tiekėjo pasiūlyme, Sutartyje nurodoma: „5.1. Iki Sutarties vykdymo pradžios Tiekėjas įsipareigoja Užsakovui pranešti tuo metu žinomo subtiekėjo pavadinimą, kontaktinius duomenis ir jo atstovus. Tiekėjas privalo Bendrosiose paslaugų sutarties sąlygose nustatyta tvarka ir terminais informuoti Užsakovą apie minėtos informacijos pasikeitimus visu Sutarties vykdymo metu.“). 
5.2. Subtiekėjui (-ams) pageidaujant, Užsakovas su juo (jais) atsiskaitys tiesiogiai. Apie šią galimybę Užsakovas subtiekėją informuos atskiru pranešimu per 3 (tris) darbo dienas nuo Sutarties pasirašymo dienos arba informacijos iš Paslaugos teikėjo apie pasitelkiamą subtiekėją gavimo dienos. Norėdamas pasinaudoti tiesioginio atsiskaitymo galimybe, subtiekėjas turi apie tai raštu ne vėliau kaip per 2 (dvi) darbo dienas nuo šiame Sutarties punkte nurodyto Užsakovo pranešimo gavimo dienos informuoti Užsakovą. Tokiu atveju su Užsakovu, Paslaugos teikėju ir subtiekėju bus sudaroma trišalė sutartis, kurioje nustatoma tiesioginio atsiskaitymo tvarka, įskaitant teisę Paslaugos teikėjui prieštarauti nepagrįstiems mokėjimams. Trišalės sutarties dėl tiesioginio atsiskaitymo su subtiekėju pasirašymas nekeičia Paslaugos teikėjo atsakomybės dėl Sutarties įvykdymo (Nustatoma, jeigu sutarties pobūdis leidžia pasitelkti ir susitarti dėl tiesioginio atsiskaitymo su subtiekėju (-ais).
6. ATSAKINGI ASMENYS
6.1. Su Sutarties vykdymu susijusių klausimų sprendimui Šalys paskiria žemiau nurodytus atsakingus asmenis:
	Tiekėjo atsakingas asmuo
	Užsakovo atsakingas asmuo

	Nurodoma: pareigos, vardas, pavardė, kontaktiniai duomenys (telefonas, el. pašto adresas) 
	NT valdymo vadovai:
1, 3 pirkimo dalims: Marius Zeilia, tel. +370 67949697, marius.zeilia@turtas.lt; 
2 pirkimo dalis: Edita Darasevičienė, tel. +370 61985762, edita.daraseviciene@turtas.lt;
4 pirkimo dalis: Laura Žvingilienė, tel.  +37067563944, laura.zvingiliene@turtas.lt .


6.2. Užsakovo atstovas atsakingas už tai, kad Sutartis ir jos pakeitimai būtų paskelbti Lietuvos Respublikos viešųjų pirkimų įstatyme nustatyta tvarka: [nurodoma: pareigos, vardas, pavardė, kontaktiniai duomenys (telefonas, el. pašto adresas].
6.3. Paslaugas tiesiogiai teiksiančių atsakingų Tiekėjo specialistų sąrašas: 
	Nr.
	Vardas Pavardė
	Pareigos

	
	
	


6.4. Tiekėjo Sutarties 6.1. ir 6.3. punktuose nurodytų asmenų nedarbingumo ar atostogų metu, taip pat dėl bet kokių kitokių priežasčių asmeniui laikinai negalint teikti Paslaugų, nedelsiant (tą pačią darbo dieną), būtų paskirtas kitas Paslaugas teikiantis asmuo, kuris(-ie) turėtų galiojančius leidimus / licencijas atlikti Sutartyje nurodytas Paslaugas (jei reikalinga) ir būtų susipažinęs (-ę) su objekto inžinerinėmis sistemomis. Apie pakeistą atsakingą asmenį Tiekėjas nedelsdamas praneša Užsakovo atsakingam asmeniui. 
6.5. Jei Sutarties 6.1. ir 6.3. punktuose nurodytas Paslaugas teikiantis asmuo Paslaugas teikia nekokybiškai ar nederamai elgiasi Užsakovo objekte (-uose), Užsakovui pareikalavus, Tiekėjas įsipareigoja užtikrinti operatyvų (ne ilgiau kaip per 2 darbo dienas) Paslaugas teikiančio asmens pakeitimą kitu.

7. SUTARTIES GALIOJIMO TERMINAS IR KITOS SĄLYGOS
7.1. Sutartis įsigalioja ne anksčiau kaip 2025-02-10 ir galioja iki visiško sutartinių įsipareigojimų įvykdymo dienos. Paslaugos bus teikiamos iki bus nupirkta Paslaugų už Sutarties 4.2. punkte nurodytą sumą, bet ne ilgiau kaip 24 (dvidešimt keturi) mėnesiai. 
7.2. Sutartis gali būti pakeista ar nutraukta Bendrųjų paslaugų sutarties sąlygų nustatytais atvejais ir tvarka.
7.3. Be kitų Bendrosiose ir Specialiosiose Sutarties sąlygose nurodytų Sutarties nutraukimo ir pakeitimo pagrindų ši Sutartis taip pat gali būti nutraukta paaiškėjus Viešųjų pirkimų įstatymo 37 str. 9 d., 45 str. 21 d. ir (ar) 47 str. 9 d. nurodytoms aplinkybėms.
7.4. Užsakovas turi teisę vienašališkai nutraukti šią Sutartį nesant Tiekėjo kaltės ir nenurodydamas jokių priežasčių apie tai raštu informuodamas Tiekėją prieš 30 (trisdešimt) kalendorinių dienų apie tokį Sutarties nutraukimą. Šalys susitaria, kad toks vienašalis sutarties nutraukimas nesukelia Užsakovui prievolės atlyginti Tiekėjui bet kokias dėl tokio nutraukimo patirtas jo išlaidas.
7.5. Sutarčiai taikomi aplinkos apsaugos reikalavimai:
7.5.1. Sutartis, sutarties pakeitimai, siunčiami raštai ir kiti dokumentai sutarties vykdymo metu pasirašomi kvalifikuotais Šalių elektroniniais parašais, atitinkančiais Europos Parlamento ir Tarybos 2014 m. liepos 23 d. reglamentą (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB (OL 2014 L 273, p. 73).
7.5.2. Teikdamas paslaugas tiekėjas turi sunaudoti kaip įmanoma mažiau gamtos išteklių. Dėl šios priežasties visa su sutartimi susijusiu dokumentacija perduodama skaitmeniniu formatu (elektroninė versija). Teikdamas paslaugas tiekėjas turi siekti mažinti popieriaus sunaudojimą, atsisakyti nebūtino dokumentų kopijavimo ar spausdinimo. Dokumentus (tarpinius ir galutinius) teikti tik elektroniniu formatu, esant poreikiui pasirašyti – pasirašyti juos elektroniniu parašu.
7.6. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui. Tokiu atveju, šalys imsis visų įmanomų priemonių, kad negaliojanti nuostata būtų pakeista kita galiojančia nuostata, kuri būtų artimiausia pakeičiamos nuostatos reikšmei ir joje įtvirtintiems šalių ketinimams.
7.9. Ši Sutartis sudaryta lietuvių kalba, jei Sutarties priedai yra kitomis kalbomis, esant reikšmių veiksmui atlikti neatitikimams tarp tų, kurie suprantami tekstą skaitant lietuvių kalba ir užsienio kalba, tekstas lietuvių kalba turi viršesnę teisinę galią prieš tekstą užsienio kalba ir Sutarties objektas turi būti suteiktas, toks, kaip jis suprantamas tekstą skaitant lietuvių kalba.
7.10. Visi šios Sutarties skirsnių pavadinimai yra sąlyginiai ir Sutarties aiškinimui teisinės reikšmės neturi.
7.11. Kiekvieną ginčą, nesutarimą ar reikalavimą, kylantį iš sutarties ar susijusį su sutartimi, jos sudarymu, galiojimu, vykdymu, pažeidimu, nutraukimu, šalys spręs derybomis. Ginčo, nesutarimo ar reikalavimo nepavykus išspręsti derybomis, ginčas bus sprendžiamas teisme pagal Užsakovo buveinės vietą Vilniuje.
7.12. Jei Sutarties dokumentai nenustato kitaip, Sutarties tekstas turi būti suprantamas taikant šias pagrindines aiškinimo taisykles:
7.12.1. Žodžiai, žymintys vienaskaitą reiškia ir daugiskaitą, žodžiai, žymintys daugiskaitą reiškia ir vienaskaitą. 
7.12.2. Žodžiai „susitarti“, „susitarė“, „susitarimas“ visuomet reiškia, kad atitinkamas susitarimas šalių turi būti įformintas raštu; 
7.12.3. „raštu“ reiškia visas šios Sutarties dokumentuose nustatytas taisykles, taip pat bet kurios šalies sudarytus popierinius ir (arba) elektroninius dokumentus, bei bet kokius Sutartyje nurodytomis komunikacijos priemonėmis kitai šaliai pateiktus pranešimus.
7.13. Paslaugų teikėjas pareiškia, kad jis gerai išanalizavo ir suprato Techninę specifikaciją (Priedas Nr. 1), įvertino realias Paslaugų atlikimo aplinkybes, Paslaugų sąnaudas ir apimtis, numatė ir įvertino visus veiksmus ir įsipareigojimus, būtinus šiai Sutarčiai įvykdyti. Jei Paslaugų atlikimo eigoje paaiškėja, kad, norint tinkamai atlikti ir (ar) suteikti Paslaugas, reikalingos papildomos laiko ir darbo sąnaudos, nenumatytos Sutartyje, Tiekėjas papildomo apmokėjimo už tai nereikalaus, ir tai nebus priežastis keisti Sutarties sąlygas. Tiekėjas nedelsdamas informuos Užsakovą, jeigu atskiros įstaigos ar tarnautojai nevykdys savo funkcijų, ir imsis visų įmanomų priemonių tokiems veiksniams pašalinti, t. y. savo įsipareigojimus atliks laiku ir tinkamai
7.14. Sutartį pasirašantys Šalių atstovai patvirtina, kad veikia neviršydami jiems suteiktų įgalinimų, kurie jiems suteikti nepažeidžiant Lietuvos Respublikos įstatymų, Šalių įstatų ir (ar) kitų steigimo dokumentų, Šalių valdymo organų sprendimų bei jais patvirtintų reglamentų ir kitų teisės aktų reikalavimų. Pasirašant šią Sutartį yra išreiškiama tikroji Šalių valia.
7.15. Šią Sutartį pasirašantys Šalių atstovai patvirtina, kad susipažino su visomis Sutarties sąlygomis ir su jomis besąlygiškai ir neatšaukiamai sutinka, Sutartis sudaryta be ekonominio spaudimo, laisva Sutarties šalių valia, ją pasirašantys Sutarties šalių atstovai Sutartį perskaitė, suprato jos turinį, pasekmes ir jos sudarymas visiškai atitinka šalių valią, ketinimus ir interesus.
7.16. Šalys pakeičia Sutarties Bendrųjų sąlygų 9.2.7. punktą ir išdėsto jį taip: „9.2.7. elektroninės paslaugos „Sabis“ išlaidas“.
7.17. Šalys pakeičia Sutarties Bendrųjų sąlygų 9.3. punktą ir išdėsto jį taip: „9.3. Tiekėjas pagal Sutartį teikiamą sąskaitą faktūrą privalo Užsakovui pateikti elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, teikiamos Tiekėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „Sabis“ priemonėmis. Užsakovas elektronines sąskaitas faktūras priima ir apdoroja naudodamasis informacinės sistemos „Sabis“ priemonėmis. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu. Visos elektroninės paslaugos „Sabis“ išlaidos tenka Tiekėjui.“

8. SUTARTIES PRIEDAI:
8.1. Sutarties neatskiriama dalimi yra:
8.1.1. Techninė specifikacija.
8.1.2. Bendrosios paslaugų sutarties sąlygos.
8.1.3. Paslaugos teikėjo pasiūlymo kopija.

Bendrosios paslaugų sutarties sąlygos yra sudėtinė šios Sutarties dalis. Tiekėjas besąlygiškai patvirtina, kad prieš sudarant šią Sutartį jis turėjo galimybę susipažinti ir susipažino su Bendrosiomis paslaugų sutarties sąlygomis, todėl jam yra žinomas Bendrųjų paslaugų sutarties sąlygų turinys.

